Tšuvašid

pisi|Tšuvašide paiknemine Venemaal
Tšuvašid (endanimetus чӑвашсем) on turgi rahvas Euroopas Volga keskjooksul. Nad räägivad tšuvaši keelt.

Peamisteks tšuvaššide asualadeks on Tšuvaššia, Tatarstan ja Baškortostan. 1989. aastal oli tšuvašše Venemaal 1 773 645. Neist vaid 906 922 elas Tšuvaššias.http://demoscope.ru/weekly/ssp/census.php?cy=6 2010. aasta rahvaloenduse andmetel elas Venemaal 1 435 872 tšuvašši, neist Tšuvaššias 814 750.

Tšuvaššide Kaasani khaaniriigi asualad liideti Moskva tsaaririigiga 1552. aastal. Tšuvašid olid paganausulised, kuid nende hulgas oli teataval määral levinud ka islam. 17. sajandil algas tšuvaššide ristimine vene õigeusku, 18. sajandil muutus see massiliseks ja vägivaldseks. Suur osa tšuvašše rändas välja mujale Volgamaile ja Siberisse, et vene õigeusku astumist vältida. Samal põhjusel asus 19. sajandi lõpul Türki ümber umbes 100 000 islamiusulist tšuvašši.Eesti rahvaste raamat : rahvusvähemused, -rühmad ja -killud. Tallinn, 1999, lk. 464

Tšuvašid jagunevad kolme etnograafilise rühma vahel: 
mäetšuvašid (вирьял, тури; Tšuvaši Vabariigi põhja- ja kirdeosas); 
niidutšuvašid (анат енчи; Tšuvaši Vabariigi kesk- ja edelaosa) ning
orutšuvašid (анатри; Tšuvaši Vabariigi lõunaosa ning väljaspool Tšuvaššiat).

Materiaalne kultuur
Materiaalses kultuuris ja eriti ornamentikas on tšuvaššidel palju ühisjooni soome-ugri rahvastega, arvataksegi, et tšuvašid on turgi keelele üle läinud soomeugrilased. 

Üldiselt peetakse tšuvašše koos bulgaarlastega bulgaaride järeltulijaiks.

Tšuvašid Eestis
Eestis elas 2021. aasta rahvaloenduse andmetel 334 tšuvašši, 2011. aasta rahvaloenduse andmetel aga 373 tšuvašši.Päring Statistika andmebaasist Eestis tegutseb kaks tšuvaši kultuuriseltsi: Narvas on 2003. aastal asutatud selts NarspiNarspi ja Tallinnas 1990. aastal asutatud Tšuvaši KultuuriseltsTšuvaši Kultuuriselts. Mõlemal seltsil on oma pärimusmuusika kollektiiv: Narspi ja Palan. 
Tallinnas tegutseb ka tšuvaši folk-pop-ansambel Tarai (Тарай)Taraj.

Tšuvaši päritolu on Eesti laulja Elina Netšajeva ja vehklejast olümpiavõitja Svetlana Tširkova.Gunnar Press. Eesti vehklemise raamat: 1908-2018. Eesti Vehklemisliit, 2018. Lk 170 Tšuvaši päritolu oli ka näitleja Angelina Semjonova.

Vaata ka
 Tšuvaši kongress

 Viited 

Välislingid

Artikkel "Чуваши" saidil Hronos (vene keeles)

Kategooria:Venemaa rahvad
Kategooria:Tšuvaššia
Kategooria:Turgi rahvad